Publication: Magyar Közlöny
Issue: MK-1998-57 (Year: 1998, Number: 57)
Era: 1990-2004
Section: a 16/1998. (VI. 29.) KHVM rendelethez
Paragraph Index: 260

3. DCU 3. §-hoz is A következő második bekezdésben említett esetek kivételével a feladó utasításait vagy a feladási állomásnak adhatja, vagy közvetlenül a rendeltetési állomásnak küldheti el. A feladónak csatolni kell a fuvarlevél-másodpéldányt, amelyen utasításait meg kell ismételnie, és azt alá kell írnia. Az aláírás lehet előnyomtatott, vagy azt a feladó bélyegzőjével lehet helyettesíteni. Ha azonban az átvevő az áru átvételét megtagadta, elegendő, ha a feladó a rendeltetési állomástól származó, a kiszolgáltatási akadályról szóló értesítést utasításaival kiegészíti, és azt visszaküldi. Ha az utasítás a 30. Cikk 1. § g), h) vagy i) pontjaiban említett készpénzelőleg törlésére vagy csökkentésére vonatkozó rendelkezést tartalmazza, azt csak a feladási állomás útján szabad adni. Készpénzelőleggel történő utólagos terhelésre vagy annak felemelésére vonatkozó rendelkezést nem szabad adni.

Source: https://magyarkozlony.hu/hivatalos-lapok/bc6b8fc694f075d8e4ba8463d5b6ca0a1280e2c5/dokumentumok/3f79845cc25bd5d52b1fd20f90762a249bf974ad/letoltes